ddrg/super_eurlex huggingface dataset:
2.4

PKM se izračunajo za košaro primerljivega blaga in storitev, ki so bili izbrani na podlagi sistemov kot sta klasifikacija individualne potrošnje po namenu (Classification of Individual Consumption by Purpose, COICOP (5)) in klasifikacija proizvodov po dejavnosti (Classification of Products by Activity, CPA). Raziskovanja se izvajajo v enem ali različnih mestih gospodarskega območja (na splošno le v glavnih mestih držav članic). V večini držav članic se prostorski prilagoditveni faktorji uporabljajo, da bi upoštevali regionalne razlike; v nekaterih državah članicah pa se upoštevajo le informacije glavnega mesta, ker zaradi geografske majhnosti regionalnih razlik ni.
3.3

Zato EESO prosi Evropsko komisijo, da ponovno obravnava kodifikacijo, za katero se zdi, da zaustavlja proces, in da predvidi pobude za priznanje prostih licenc in uravnoteženje pravic med imetniki in uporabniki v okviru informacijske družbe, da so dela na voljo večjemu številu uporabnikov in da se krepi konkurenčnost in inovativnost v Skupnosti.
3.5.4

Vključitev mednarodnega zasebnega prava iz direktiv v uredbo Rim I brez vsebinskih sprememb ni smiselna. Tako bi se brez pravega razloga ohranili različni predpisi za zavarovalne pogodbe, ki krijejo tveganja v Uniji in zunaj nje. Sklicevanje na predpise o nadzoru tega ne more upravičiti: nadzor zavarovalnic poteka po načelu države sedeža in pri čezmejnih poslih praviloma povzroča neskladje med nadzorom in mestom tveganja. Enako je pri zavarovalnih pogodbah, ki krijejo tveganja v EU in zunaj nje. Smiselno je, da se zavarovalne pogodbe, ki krijejo tveganja v Skupnosti, vključijo v splošna pravila uredbe o pravu, ki se uporablja. Zaradi navezovanja uredbe na izbrano pravo bi imeli zavarovalniški sektor in njegove stranke iz nepotrošniškega področja v prihodnje večje možnosti izbire prava. Smiselna izbira prava z vidika pogodbenega prava bi omogočila ponudbo enakih proizvodov po vsej Evropi, ki bi odpravila veliko potrebo po razvoju palete proizvodov. Ta je v preteklosti povzročala, da so zavarovalnice svobodo opravljanja storitev uveljavljale skoraj le na področju velikih tveganj. V zvezi z izbiro prava so tudi na področju zavarovalništva le potrošniki tisti, ki potrebujejo splošno varstvo. Obrtniki in samozaposlene osebe, ki so bili v primerjavi z njimi do zdaj sicer manj zaščiteni, niso pa bili upravičeni do popolnoma proste izbire prava, ne potrebujejo posebnega varstva. Imajo dovolj poslovnih izkušenj, da razumejo tveganje, ki nastane, če delujejo zunaj pravnega reda svoje države, ali da se zavedajo, kdaj potrebujejo pravni nasvet.
1.1

Na podlagi utemeljitev iz točk 2 in 3 EESO: a) podpira predlog Komisije in tudi izbiro pravne podlage (člen 95 Pogodbe) ter soglaša s ciljem strategije, da se iz merilnih naprav, navedenih pod točko 2.2, popolnoma odstrani živo srebro; b) meni, da je predlog v skladu z drugimi predpisi in strategijami Skupnosti s področja okolja in javnega zdravja; c) upa, da bo nadomestitev z izdelki, ki ne vsebujejo živega srebra, pospešena (morda s pomočjo spodbud in kampanj ozaveščanja, da bodo potencialno nevarne naprave, ki vsebujejo živo srebro, hitreje odstranjene iz obtoka) in da bodo upoštevani tudi stroški, ki jih imajo potrošniki z zamenjavo; d) zahteva, da se predvidijo postopki za ločeno zbiranje in da se na trgovce prenese odgovornost za zbiranje naprav, ki niso več v uporabi (kot so električne in elektronske naprave); e) prosi Komisijo, da pojasni, kateri ukrepi zagotavljajo, da bodo sektorji (v strokovni in industrijski uporabi), ki niso vključeni v predlog, upoštevali cilj, da se v okolje ne odvaja živega srebra; f) poziva institucije Skupnosti in organe držav članic, da skrbno preverijo, ali uvoženi izdelki ustrezajo predpisom Skupnosti.
3.1

Širitev iz leta 2004 je zgodovinski dogodek, ki je po petdesetih letih ločitve znova združil več kot 450 milijonov evropskih državljanov. Zaradi te širitve je bilo potrebnega veliko dela tudi na ravni institucionalnega sistema, ki je bil do tedaj potreben samo za Evropo s petnajstimi članicami. Sodelovanje „starih“ in „novih“ članic je bilo na področju sprejemanja politik Skupnosti v okviru EU, ki se je razširila na 25 članov in jih bo kmalu štela 27, in opredelitve ter oblikovanja potrebnih finančnih virov, postavljeno pred hudo preizkušnjo. V okviru tega procesa je k uresničenju ciljev te skupne prihodnosti prispevalo sporočilo Komisije iz leta 2004 z naslovom Oblikovanje skupne prihodnosti — politični izzivi in proračunske možnosti v razširjeni Evropi — 2007–2013, ter predlog Komisije, in predlog Komisije za finančno perspektivo 2007–2013, pripravljen na podlagi tega sporočila.
1.3

Krepitev delovanja tega mehanizma z večanjem obsega uporabe in predvsem z omogočanjem več in boljših sredstev, bo zagotovila lažje intervencije v EU in zunaj nje. Sklicevanje na uskladitev med mehanizmom in Uradom ZN za usklajevanje humanitarnih aktivnosti je še posebej pomembno. Vendar EESO meni, da je treba to usklajevanje razširiti na Rdeči križ in nevladne organizacije, ki delujejo na prizadetih območjih, v pomoč pa mora biti tudi pri koordinaciji dela prostovoljcev, ki pri velikih nesrečah igrajo pomembno vlogo.
3.9

Poleg tega za podporne sklade, podjetja, ki so oblikovala knjigovodske rezervacije z namenom izplačati pokojnino svojim zaposlenim, in sklade dodatnega pokojninskega zavarovanja, ki se financirajo iz sprotnih prejemkov, velja neomejena izjema glede možnosti prenosa. Komisijo je treba obvestiti o konkretnih razlogih. Zadevna država članica mora sporočiti, kateri ukrepi za zagotavljanje prenosljivosti so bili sprejeti ali so načrtovani. Najkasneje leta 2018 je treba preveriti, ali so potrebni dodatni ukrepi za izboljšanje prenosljivosti tudi za te sisteme.
2.2

Veljavna zakonodaja je bila sprejeta pred dvema desetletjema, ko je EU štela le 12 držav članic. Takrat je bila namenjena predvsem zaščiti osnovne ribogojne dejavnosti EU, tj. gojenju salmonidov (postrvi in lososa) in ostrig. Zakonodajo je sedaj treba dopolniti, da bo zajemala širšo paleto dejavnosti in vrst ribogojstva, ki obstajajo v razširjeni EU, in upoštevala znaten razvoj v industriji, izkušnje, pridobljene v 15 letih od uvedbe zakonodaje, in znanstvene dosežke na tem področju. Prav tako je treba posodobiti predpise EU ter jih uskladiti z mednarodnimi sporazumi in standardi (denimo s Sporazumom o sanitarnih in fitosanitarnih ukrepih Svetovne trgovinske organizacije ter standardi Svetovne organizacije za zdravje živali).
3.2

Hitrost tehnološkega napredka po mnenju Odbora ne more upravičevati tega, da industrija ustanavlja vedno več konzorcijev in forumov za razvoj tehničnih specifikacij izven okvira uradne evropske standardizacije. To bi namreč lahko oslabilo temeljne elemente evropske standardizacije, npr. potencialno udeležbo vseh strokovnjakov (predvsem v malih podjetjih), preglednost celotnega procesa in širitev podlage za prostovoljni konsenz. Zato naj se doda naslednja uvodna izjava: „V okviru novih finančnih predpisov je treba zagotoviti večjo učinkovitost in krepitev standardizacije, da se v preglednem, odprtem in prostovoljnem procesu izpolnijo zahteve ‚new deliverables‘ (12): strokovnih poročil, tehničnih specifikacij in navodil. Evropski organi za standardizacijo bi morali imeti možnost, da spremljajo te ‚new deliverables‘, da bi zagotovili uresničevanje potreb vseh zainteresiranih, predvsem tistih, ki so manj strukturirani in manjši, ter legitimnih zahtev potrošniških organizacij.“
1.3

Odbor želi izraziti globoko zaskrbljenost, ker še zmeraj ni bil sprejet sklep o odobritvi proračuna za obdobje 2007-2013. Meni, da se Evropska unija srečuje z zelo težavnim položajem in da so za njegovo rešitev potrebna velika politična prizadevanja. Črtanje sredstev, predvidenih za predlog uredbe in Evropski ribiški sklad, lahko privede do neustreznega financiranja SRP. Odbor Svet poziva, da sprejme politične odločitve v prid financiranju SFP, t.j. take, ki zagotavljajo, da se živi vodni viri izkoriščajo v skladu s trajnostnimi gospodarskimi, okoljskimi in socialnimi pogoji. EESO tudi obžaluje, da Svet do sedaj še ni sprejel nobene odločitve glede predloga uredbe o Evropskem ribiškem skladu.
3.6

Ali je treba razmisliti o možnosti uvedbe „evropske oporoke“ po vzorcu „mednarodne oporoke“ iz Washingtonske konvencije in vzpostavitve mednarodnega registra poleg že obstoječega evropskega registra v obliki, ki jo določa Baselska konvencija? To bi lahko spodbudilo več držav k ratifikaciji Washingtonske in Baselske konvencije in v večji meri zaščitilo udeležence oporočnega dedovanja z mednarodnim elementom, ki ne vključuje le držav članic, temveč tudi tretje države. Odbor službam Komisije predlaga nadaljevanje dela v tej smeri, saj države članice te konvencije že poznajo, ker so jih že ratificirale ali ker so sodniki ali javni uslužbenci že imeli opravka z oporokami in registracijami, ki so se nanašale na ta pravni režim.
4.3.2

Vendar so z večjo odprtostjo trga proizvajalci tudi bolj izpostavljeni tveganjem kriz. Zato je treba med trenutno potekajočimi pogajanji ohraniti interes Skupnosti. Socialnih, cenovnih in ekoloških standardov v EU ne sme izpodbiti socialni in ekološki damping cenovno ugodnih uvoznih proizvodov. Upoštevati je treba merila prehrambene neodvisnosti. Iz navedenih razlogov je treba ustanoviti in razvijati sistem kvalificirane zunanje zaščite oz. dostop do trga.
8.12

Po vzoru odnosov EU-AKP EESO poziva Evropsko komisijo, Svet in Evropski parlament, da podprejo širjenje vloge EESO v odnosih z ekonomskimi in socialnimi interesnimi skupinami v drugih regijah, kot so Latinska Amerika in evro-mediteranske države. EESO poziva politične partnerje, da odobrijo naslednje: politični mandat in finančne vire za udeležbo ekonomskih in socialnih interesnih skupin; institucionalno priznanje dialoga civilne družbe ter njeno formalno in redno udeležbo pri spremljanju pridružitvenih sporazumov, vrhov, skupnih parlamentarnih odborov in političnih področij, pomembnih za civilno družbo, kot sta socialna kohezija in spodobno delo; podporo EESO za spodbudo tako posvetovalne funkcije kot socialnega dialoga v sodelovanju z ILO in drugimi mednarodnimi organizacijami. V tem smislu EESO poziva Evropsko komisijo, Svet in Evropski parlament, da v točki 2.2 skupne izjave o razvojni politiki EU podprejo poseben sklic na EESO kot učinkovit in potreben posrednik v dialogu z lokalnimi ekonomskimi in socialnimi interesnimi skupinami.
—

za zmanjšanje nedoslednosti zahtev in praks za preprečevanje pranja denarja in praks tako znotraj EU (tako glede na države članice in kot glede na različne dele reguliranega sektorja ali druge sektorje, v katerih obstaja tveganje pranja denarja) kot med EU in tretjimi državami (to nujno pomeni zmanjšanje možnosti držav članic, da bi imele lastne diskrecijske različice); in
3.5.6

Uredba, ki ima neposredno veljavnost, ne more ustrezno upoštevati kompleksnosti, ki nastaja spričo povezave med storitvami mednarodnih potniških prevozov po železnici in regionalnimi storitvami v omrežju, v katerega so vključeni tudi konkurirajoči linijski prevozniki. Število železniških postaj, ki se jih to tiče (glavnih postaj in postaj na območjih okoli njih) je, recimo, precejšnje.
2.1

Po poročilu Komisije proizvodnja krompirjevega škroba EU približno ustreza določeni kvoti. Nadalje je skupni izvoz žitnega in krompirjevega škroba relativno stabilen. Delež proizvodnje krompirjevega škroba celotne proizvodne škrobnih izdelkov je padel približno na 20 odstotkov. Kot že omenjeno, Komisija predlaga, da se kvote, določene za finančno leto 2004/2005, nadaljnji dve leti ne spremenijo. Večina evropskih proizvajalcev krompirjevega škroba, z izjemo poljskih, litovskih in čeških kmetov, predlog Komisije podpira, vendar pa bi dali prednost določevanju kvot za obdobje treh let, kot je to običajno.
4.2.1

Usklajenost določb za določene storitve v dvofaznem prehodnem obdobju: Odbor meni, da je prezgodaj za splošno uporabo načela države porekla na področju čezmejnih storitev. Odbor na splošno priporoča, da se preveri izvedljivost vpeljave načela države porekla v različnih sektorjih (npr. na področju zdravstvenih in socialnih storitev). Kadar je to mogoče, ker je določene storitve možno standardizirati na enak način kot blago ali ker so bili predpisi dovolj usklajeni, da ni prišlo do trenj, bi bilo treba upoštevati, da sta tako usklajenost in načelo države porekla namenjena vzpostavitvi notranjega trga, pri čemer je vsaj v prehodnem obdobju, ki se posebej določi, treba dati prednost usklajenosti nacionalnih zdravstvenih sistemov, svobodnih poklicev in drugih občutljivih področij. V tem trenutku Odbor skrbi, da bi takojšnja vpeljava načela države porekla povzročila razvodenitev standardov. Nove določbe morajo biti tako enostavne za uporabo in tako jasno strukturirane, kolikor je to mogoče, da bi njihova izvedba potekala enostavno in brez težav. To velja tudi za mehanizme ko- in samoregulacije.
3.5.3

Ravno tako bi lahko pomagala pri doseganju sporazuma glede finančnih vidikov sodelovanja v zvezi z opremo, kjer bo to potrebno. Pomemben del morebitnih težav je delitev stroškov in koristi RTR na področjih, povezanih z obrambo, pri čemer je treba ločevati med obrambnimi in splošnimi vidiki.
2.2

Kot skupna naloga sta bili leta 2003 narejeni „ex post“ ocena programa PEACE I in vmesna ocena programa PEACE II. „Ex post“ ocena programa PEACE I je ugotovila, da je program uspešno spodbujal vključevanje in spravo, saj je dal jasne in merljive rezultate pri ustvarjanju delovnih mest, usposabljanju in razvoju poslovnih dejavnosti. Vmesna ocena programa PEACE II je pohvalila okrepljeno osredotočenost na merila miru in sprave, ko so izbirali projekte, in ugotovila visok delež projektov čezmejnih razsežnosti. Oba programa sta pomembno vplivala na ustvarjanje delovnih mest in razvoj poslovnih dejavnosti.
2.5

EESO meni, da so filmska in avdiovizualna dela tako industrijski kot tudi kulturni proizvod, ki ga moramo zaščititi kot del skupne evropske dediščine, ga spodbujati kot dejavnik pluralizma in ga ovrednotiti tudi na gospodarskem področju. V tem pogledu je zaželeno, da postane oddaja gradiva za posebne vrste televizijskih produkcij radijskih in televizijskih hiš na nacionalni ravni obvezna in ne prostovoljna, saj gre za izraz dinamičnosti kulturne panoge, ki je bolje povezana z družbeno in kulturno sodobnostjo kot film. Čeprav radijske in televizijske hiše niso podprle obvezne oddaje gradiva, EESO poziva Komisijo, da s strokovnimi študijami podrobneje preuči vprašanje, ali naj vsaj za sociološko in kulturno najpomembnejše televizijske programe oddaja gradiva postane obvezna, saj gre za pomemben del kulturne avdiovizualne dediščine.
3.3

Razširiti je treba področje operativne koordinacije Agencije. Prvič, to področje bi moralo zajemati inšpekcijo in nadzor ne le do prve prodajne točke ribiških proizvodov, temveč skozi celotno kmetijsko-živilsko verigo, z drugimi besedami, od trenutka, ko je riba ulovljena, do trenutka, ko doseže končnega uporabnika. Drugič, ena od nalog Agencije bi morala biti koordinacija nadzora ribiških proizvodov z ribiških plovil, ki plujejo pod zastavo tretje države, predvsem tistih, ki lovijo nezakonito, neprijavljeno in neurejeno.
1.1

Policiklični aromatični ogljikovodiki (PAO) so snovi naravnega izvora in nastajajo pri nenadzorovanem izgorevanju ogljikovih spojin pri nizkih temperaturah. To se dogaja pri požarih gozdov in vulkanskih izbruhih; pri človeških dejavnostih kot so kajenje, kurjava, proizvajanje energije in vožnja vozil na fosilna goriva; pri kuhanju hrane in izgorevanju odpadkov ter pri določenih industrijskih postopkih. PAO so prisotni v surovi nafti in premogu in, ker se lahko tvorijo in so obstojni, se nabirajo med zgodnjimi fazami krekinga in destilacije.
7.3

Lizbonska strategija je strateški koncept. V tem smislu je primerljiva s prejšnjimi strateškimi koncepti, ki so odločilno pospešili integracijo. V teh primerih so Komisija in države članice tesno sodelovale pri oblikovanju načrta z dobro opredeljenimi roki in koraki. Carinska unija, ki je bila zapisana v pogodbo na koncu šestdesetih let, je dober primer za to. Prav tako lahko uspeh Evrope 92 pripišemo tovrstnemu načrtu. Monetarna unija je še en primer uspeha. V navedenih primerih je šlo ali za uspešnost metode Skupnosti, kot to velja v primeru carinske unije in v projektu Europa 92 ali pa je pozitiven prispevek držav članic omogočil doseganje nujnega cilja, kot je sodelovanje v okviru EMU. Težava je v tem, da danes ne gre za nobeno od omenjenih možnosti. Zadovoljiv napredek je povsem odvisen od politične volje.
2.

V okviru Evrope državljanov je zelo pomembno, da pravni akti Skupnosti ohranijo enostavno in jasno obliko. Evropski parlament, Svet in Komisija so zato poudarili potrebo, da se kodificirajo vsi pogosto spremenjeni pravni akti in 20. decembra 1994 sklenjeni mednarodni sporazum, ki omogoča pospešeni postopek. Pri kodifikaciji ne sme priti do nobenih vsebinskih sprememb.
3.2

Konkurenčnost panoge povzroča precejšnjo zaskrbljenost in pogosto se izvajajo primerjave z uspešnimi podjetji iz te panoge v ZDA. Pomembno je poudariti, da temu ni vzrok nobena notranja pomanjkljivost farmacevtske industrije, temveč je to posledica razdrobljenosti trgov, ki na nacionalni ravni ostajajo zelo diferencirani. Posledica tega je razdrobljen pristop do raziskav, inovacij in uvrščanja zdravil v skupino zdravil na recept in brez recepta. Do tega prihaja zaradi odvisnosti od postopka odločanja 25 nacionalnih vlad in posledičnih razlik v njihovih politikah socialnega varstva in zdravja. To dosledno vpliva na naložbe v raziskave in razvoj, razpoložljivost proizvodov in končno na koristi za bolnike po državah članicah.
SPREMEMBE OKVIRA POKLICNE ETIKE ECB

(To besedilo nadomešča člen 36a besedila, objavljenega v Uradnem listu C 204 z dne 20. junija 2015, str. 3)

(2016/C 31/04)

V delu I, Pogoji za zaposlitev v Evropski centralni banki (ECB) v zvezi z okvirom poklicne etike, se člen 36a nadomesti z naslednjim:

„Člen 36a

Pod pogoji, določenimi v Pravilih za zaposlene, so zaposleni, ki po prenehanju zaposlitve v ECB zaradi obdobja ohlajanja ne smejo začeti opravljati določene poklicne dejavnosti in ne morejo najti primerne druge poklicne dejavnosti ter so zato brezposelni, za obdobje prepovedi opravljanja dejavnosti in dokler ostanejo brezposelni upravičeni do naslednjih nadomestil:

(a) posebno mesečno nadomestilo v znesku: — 80 % zadnje osnovne plače za prvo leto, — 60 % zadnje osnovne plače za naslednje leto;

(b) gospodinjski in otroški dodatek;

(c) zavarovanje v sistemu zdravstvenega zavarovanja in sistemu nezgodnega zavarovanja ECB;

(d) dodatek za izobraževanje v skladu s členom 19, ki je omejen na povračilo največ 299 EUR na mesec, razen v primeru otrok s potrjenimi nujnimi izobraževalnimi potrebami, kakor so opredeljene v Pravilih za zaposlene, za katere se povračilo zviša na največ 588 EUR na mesec. Dodatek se plačuje samo do konca študijskega leta, v katerem zaposleni postane brezposeln, in pod pogojem, da otrok preostanek tega študijskega leta ostane v isti izobraževalni ustanovi;

(e) pridobivanje pokojninske dobe v obdobju iz točke (a). V tem obdobju ostanejo člani pokojninskega sistema, ‚prispevek ECB‘, ‚obvezni prispevek‘ in ‚prostovoljni prispevek‘, kjer se uporabljajo, pa se izračunajo na podlagi posebnega mesečnega nadomestila iz točke (a) namesto osnovne plače.

Zgoraj navedena nadomestila nadomestijo nadomestila za primer brezposelnosti, določena v členu 36, kjer se uporabljajo, in dopolnjujejo vsa druga istovrstna nadomestila iz drugih virov, vključno z nadomestili za primer brezposelnosti. Zaposleni morajo uveljaviti in prijaviti ta nadomestila, ki se odštejejo od nadomestil, ki jih plača ECB.

Zgoraj navedena nadomestila se ne plačajo zaposlenim ob upokojitvi.“.
(5)

Národná banka Slovenska namerava mandat družbe Deloitte Audit s.r.o. podaljšati na poslovni leti 2022 in 2023. To podaljšanje je možno v skladu s pogodbenim dogovorom med centralno banko Národná banka Slovenska in družbo Deloitte Audit s.r.o. –
(3)

Najnovejše makroekonomske projekcije nakazujejo začetek gospodarskega okrevanja in nadaljnje zmanjševanje ravni gospodarske negotovosti. Glede na to ECB meni, da ni več razlogov, ki so utemeljevali Priporočilo ECB/2020/62. Zmanjšana gospodarska negotovost omogoča temeljito nadzorniško oceno preudarnosti načrtov bank za razdelitev dividend in odkupe delnic na posamični ravni skupaj s skrbno in v prihodnost usmerjeno oceno kapitalskih načrtov v okviru običajnega nadzornega cikla –
(1)

Register podatkov o institucijah in povezanih družbah (RIAD) je skupni niz referenčnih podatkov o pravnih in drugih statističnih institucionalnih enotah, katerih zbiranje podpira poslovne procese v celotnem Eurosistemu ter opravljanje nalog Evropskega sistema centralnih bank (ESCB) in enotnega mehanizma nadzora (EMN). Informacije, ki se beležijo v registru RIAD, zagotavljajo članice Eurosistema in nacionalne centralne banke (NCB) držav članic, katerih valuta ni euro, pri čemer te NCB pri delovanju registra RIAD sodelujejo prostovoljno.
(4)

Da se zagotovi dosledna kakovost, bi morale vse sodelujoče članice ESCB, ki Evropski centralni banki poročajo podatke za namen baze podatkov SHSDB, spoštovati iste standarde upravljanja kakovosti podatkov. Poleg tega so NCB zunaj euroobmočja v najboljšem položaju, da upravljajo kakovost podatkov, povezanih z vlagatelji, ki so rezidenti njihovih držav članic. Čeprav je priznano, da smernice, ki jih sprejme ECB, ne smejo nalagati obveznosti nacionalnim centralnim bankam zunaj euroobmočja, se člen 5 Statuta Evropskega sistema centralnih bank in Evropske centralne banke uporablja tako za NCB euroobmočja kot za NCB zunaj euroobmočja. NCB zunaj euroobmočja, ki Evropski centralni banki poročajo podatke za namen baze podatkov SHSDB, bi zato morale pripraviti in izvajati vse ukrepe, ki jih štejejo za ustrezne za upravljanje kakovosti podatkov v skladu s Smernico ECB/2013/7. NCB zunaj euroobmočja bi morale pri izvajanju okvira za upravljanje kakovosti podatkov v skladu z navedeno smernico sodelovati med seboj, z NCB euroobmočja in z ECB –
(2)

Podatki se zbirajo iz različnih virov, vključno od članic ESCB in nekaterih komercialnih ponudnikov podatkov ter iz javnih in upravnih virov, in se prenašajo v CSDB. Toda pri tem obstaja tveganje, da so taki vhodni podatki netočni ali nepopolni. Sistem CSDB lahko uskladi delno neskladne vhodne podatke iz različnih virov in zazna nepopolne ali manjkajoče podatke. Vhodne podatke iz različnih virov, ki se prekrivajo, samodejno sestavlja v kar se da popolno in visoko kakovostno enotno evidenco.
(3)

Na podlagi oddelka 60(1)(a) Zakona 34(I) iz leta 2007 o spremembah zakonov o centralni banki Central Bank of Cyprus iz let 2002 in 2003, ki bo začel veljati 1. januarja 2008, se letni računovodski izkazi centralne banke Central Bank of Cyprus revidirajo v skladu s členom 27 Statuta ESCB.
2.2.

Francija je v skladu s Sklepom Sveta 98/683/ES pooblaščena, da se pogaja in sklene spremembe obstoječih sporazumov z UEMOA, CEMAC in Komori. V priporočilu se predlaga, da se Francija pooblasti tudi za nadomestitev teh obstoječih sporazumov, če to odobri Svet. ECB razume, da v priporočilu predlagane manjše spremembe Sklepa Sveta 98/683/ES sicer ne spreminjajo pravne ureditve, vzpostavljene z navedenim sklepom Sveta. V tej zvezi se v priporočilu ne predlaga nobena sprememba določb Sklepa Sveta 98/683/ES o posvetovalni vlogi ECB pri prihodnjih spremembah narave in področja uporabe teh sporazumov ali o pravici ECB do obveščenosti o izvajanju teh sporazumov ali njihovih spremembah, ki ne spreminjajo njihove narave in področja uporabe. To mnenje bo objavljeno na spletni strani EUR-Lex.